**Szivárvány ívek – kirakójáték GA372**

Előkészületek

1. Minden játékosnak adjunk egy szett (azaz 16 különböző) ívet.
2. Keverjük össze a feladatkártyákat és tegyük az asztal közepére egy pakliba.

Játék menete

1. A kártyák mindkét oldala nyomott. Könnyebb verzió esetén válasszuk az 1-2 szürke pöttyel jelölt felét, nehezebb játékvariáns esetén pedig a 3-4 szürke pöttyözött oldalát a kártyáknak.
2. Az egyik játékos a pakli legfelső lapját felfordítja és mindenki számára jól láthatóan az asztalra helyezi.
3. Egyes kártyákon a minta egy kék vonalon van, ilyenkor az asztalon egymásra (térben) kell megépíteni a mintát. Amelyik lapon nincs ilyen kék vízszintes vonal, ott az asztalra fektetve (síkban) kell lemásolni a feladványt.
4. Büntetőkártyák: Amint úgy gondolod, hogy elkészültél, meg kell érinteni a kártyát. A játékosok együtt állapítják meg, hogy a megoldás valóban helyes-e. Ha elsőnek sikerült végezned és megérintened a lapot, de nem helyesen van kirakva a minta, akkor a lap a pakli aljára kerül plusz még egyet a saját (már korábban összegyűjtött) lapjaidból is be kell rakni. Ha az „építmény” elmozdul/eldől miközben lecsapsz a lapra, hogy megszerezd, akkor is büntetés jár (1 saját + a feladványkártya a pakli aljára kerül). Amennyiben nincs saját lapod, amit be tudnál adni, úgy kimaradsz egy körből.
5. A játékot az nyeri, aki leghamarabb összegyűjt 10 kártyát.